**Prilike se ne čekaju, već stvaraju**

**Ove jeseni studentska organizacija** [**AIESEC**](http://aiesec.org.rs/)**u okviru „Future Leaders’’ programa sprovodi prijem novih članova.** AIESEC u Srbiji već 60 godina stvara mlade lidere. Kroz aktivno uključivanje studenata u rešavanje društvenih problema, organizovanje programa stručnih i volonterskih praksi, kao i različitih projekata i konferencija, studenti imaju prilike da steknu iskustvo u dinamičnom timskom okruženju. Internacionalni duh organizacije i komunikacija sa ljudima iz različitih oblasti pružaju intenzivno iskustvo članovima, a cilj nam je da studenti nakon diplomiranja budu spremniji da se suoče sa izazovima realnog poslovnog okruženja, te da sami učestvuju u kreiranju svojih prilika.

Za 3 meseca, koliko traje jedno iskustvo u timu, studenti imaju priliku da kroz timski rad upoznaju mlade ljude iz inostranstva, nauče da rade sa različitim tipovima ličnosti i usavrše veštine poslovne komunikacije, ali i steknu praktično iskustvo u oblastima kao što su ljudski resursi, marketing, finansije ili prodaja. Nakon toga, članovi imaju mogućnost napredovanja, te stiču priliku da vode tim.

Ukoliko želiš da učestvuješ u Future Leaders programu i postaneš deo najveće studentske organizacije na svetu, potrebno je da **pošalješ prijavu do 21.10.2014.** nakon čega ćete kontaktirati lokalna kancelarija radi daljeg procesa selekcije.

Prijavu možeš popuniti na sledećem linku: [**http://aiesec.org.rs/postani-clan/**](http://aiesec.org.rs/postani-clan/)

Više informacija o studentskoj organizaciji AIESEC na zvaničnom sajtu:
[**http://aiesec.org.rs/**](http://aiesec.org.rs/)

*AIESEC je globalna mreža studenata koja razvija liderski potencijal mladih i pozitivno utiče na društvo. Prisustvom u preko 120 zemalja, AIESEC predstavlja najveću organizaciju vođenu od strane studenata. Svojim programima internacionalnih praksi i organizacijom edukativnih i društveno odgovornih projekata, AIESEC pruža mladima jedinstvenu mogućnost za lični i profesionalni razvoj.*